วันก่อนนิวคุงได้ไปเยี่ยมผู้ป่วยที่ รพ.กรุงเทพคริสเตียนกับครอบครัว ตกเย็นเลยพากันไปกิน MK Restaurant ที่ตึก ตึกยูไนเต็ต ฝั่งตรงข้ามครับ
โดยร้าน MK ที่อยู่ฝั่งตึกยูไนเต็ต นั้นจะตั้งอยู่ที่ชั้นใต้ดิน เป็นร้านขนาดกลางๆ ภายในร้านสะอาด แต่ที่สาขานี้มีพนักงานน้อย บริการได้ไม่ทั่วถึงเท่าไหร่ครับ

อาหารของร้าน MK นี้ก็จะเป็นอาหารแนวสุกี้ สั่งเครื่องมาต้มกิน มีให้เลือกอย่างหลากหลาย
นอกจากนี้ก็ยังมีพวกของทานเล่นอย่าง เป็ดย่าง หมูกรอบ ติ่มซำ และอื่นๆอีกหลายเมนูให้ลองกินด้วย

วันนี้นิวคุงก็ได้สั่งของกินต้มๆไปประมาณนี้
1. ผักๆ สั่งเป็นผักกาดและผักบุ้ง ตัวผักชิ้นใหญ่ กรอบสดใหม่ สีสวย ต้มกินแล้วได้รสผักช่วยให้ซุปหวานขึ้นเยอะเลย
2. ปลาสวรรค์ อันนี้เป็นชิ้นๆ มีลักษณะคล้ายลูกชิ้นปลาแบบม้วน กินแล้วได้รสหวานปลาอร่อยดี เนื้อเด้งอร่อยกินแล้วไม่เลี่ยนเท่าไหร่
3. หมูนุ่ม อันนี้เป็นเมนูเด็ดที่ไม่ควรพลาดที่จะสั่ง เนื้อหมูนุ่มเด้งหวานลิ้น กินได้อร่อยเพลินๆ
4. เกี๊ยวกุ้ง อันนี้เมื่อต้มแล้ว ตัวแป้งเกี๊ยวจะนุ่มลื่น กินแล้วหวานลิ้น เนื้อกุ้งเด้งหวานลื่นคอ กินได้เพลินๆเลย

สรุปโดยรวม (เต็ม 10)
ให้ 7 คะแนนครับ รสชาติสุกี้อร่อยได้มาตรฐาน แต่วันนี้พนักงานบริการได้ไม่ทั่วถึงเท่าไหร่

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  24 / 5 / 57
